pythainlp/thai-wiki-dataset-v4 huggingface dataset:
อาภา ภาวิไล

อาภา ภาวิไล (เกิด 23 มกราคม พ.ศ. 2536) ชื่อเล่น แม็กกี้ เป็นนักแสดงและนางแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 มีชื่อเสียงจากการแสดงภาพยนตร์เรื่อง คน-โลก-จิต และ สูบคู่กู้โลก ภายหลังเธอได้เซ็นสัญญาเป็นนักแสดงในสังกัดช่อง 7ได้รับโอกาสแสดงละครเย็นก่อนข่าวภาคค่ำเรื่องแรกเรื่อง แม่ค้า แสดงคู่กับ ภัทรเดช สงวนความดี ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ และมีผลงานการแสดงมิวสิกวิดีโอและผลงานการแสดงภาพยนตร์อีกหลายเรื่อง
ประวัติ.
อาภา เกิดเมื่อวันที่ 23 มกราคม พ.ศ. 2536
 เกิดที่กรุงเทพมหานครเป็นนักแสดงและนางแบบชาวไทยในสังกัดช่อง 7 เอชดีเป็นบุตรสาวของ อรุณ ภาวิไล และหลานสาวของ อุไร ภาวิไล และศาสตราจารย์กิตติคุณ ดร.ระวี ภาวิไลอาภามีพี่น้องร่วมกัน 2 คน เธอเป็นบุตรสาวคนที่ 2 จบการศึกษาจากโรงเรียนประถมศึกษาที่โรงเรียนเซ็นต์จอห์นและจบการศึกษาโรงเรียนมัธยมศึกษาที่โรงเรียนหอวังและสำเร็จระดับปริญญาตรีจากวิทยาลัยนานาชาติคณะนิเทศศาสตร์ สาขา วิทยุและโทรทัศน์กระจายเสียง มหาวิทยาลัยกรุงเทพ
ปัจจุบันอาภาได้สำเร็จการศึกษาปริญญาโทคณะรัฐศาสตร์ มหาวิทยาลัยกรุงเทพธนบุรีกำลังศึกษาจะศึกษาต่อระดับปริญญาเอก
การงาน.
อาภา เธอเริ่มเข้าสู่ในวงการบันเทิงเริ่มต้นจากการแคสติ้งในการเป็นแสดงภายหลังเธอได้รับโอกาสร่วมแสดงละครเรื่อง "น้องใหม่ร้ายบริสุทธิ์" ออกอากาศทางช่อง 3 และผลงานมิวสิกวิดีโอและเดินแบบและโฆษณาเป็นต้น
ปัจจุบันอาภาเธอได้เซ็นสัญญาในการเป็นนักแสดงในสังกัดช่อง 7 เอชดีและเป็นนางเอกเรื่องแรกในละครก่อนข่าวภาคค่ำ เรื่อง "แม่ค้า" ในบทบาท "นิรชา" / "แตน" 
แสดงคู่กับ ภัทรเดช สงวนความดี จนเรตติ้งสูงสุด 21.6ในประจำปี พ.ศ. 2556 
ในปี พ.ศ. 2559 อาภา เธอมีผลงานละคร เรื่อง "แฝดล่องหน" และเป็นการพลิกบทบาทครั้งแรกแสดงบทเป็นบทฝาแฝด แสดงคู่กับ หลุยส์ เฮส ในช่วงละครเย็นก่อนข่าวภาคค่ำในช่วงนั้นได้รับกระตอบรับและคำติชมเป็นต้น
ในปี พ.ศ. 2560 อาภา เธอมีผลงานละคร เรื่อง "สารวัตรแม่ลูกอ่อน"ในบทบาท "ร.ต.อ.หญิง ละเวง" แสดงคู่กับ ชนกันต์ พูนศิริวงศ์ เป็นละครตลกและดราม่าเป็นเรื่องราวตามหาองค์รัชทายาทที่หายไปทำให้เรื่องนี้ประสบความสำเร็จจนเรตตติ้งสูงสุด 8.1 ประจำปี 2560
ในปี พ.ศ. 2566 เธอได้ออกมาเป็นนักแสดงอิสระหลังอยู่ช่อง 7 มา 9 ปีโดยละครเรื่องสุดท้ายที่เธอได้เล่นไว้ให้กับทางช่อง 7คือ เภตรานฤมิต
ไมคอป

ไมคอป  เป็นเมืองหลวงของสาธารณรัฐอะดีเกยาในประเทศรัสเซีย ตั้งอยู่บนฝั่งขวาของแม่น้ำเบลายา (สาขาของแม่น้ำคูบัน) มีพรมแดนติดกับเขตไมคอปสกี้ทางทิศตะวันออกและทิศใต้ซึ่งแยกการปกครองและท้องถิ่นออกจากกัน ติดกับเขตเกียกินสกีทางทิศเหนือ และเขตเบโลเชนสกี้ของดินแดนครัสโนดาร์ทางทิศตะวันตก
มีประชากร: 139,084 คน (2021), #เปลี่ยนทาง ; #เปลี่ยนทาง ; #เปลี่ยนทาง 
เศรษฐกิจ.
การค้นพบแหล่งน้ำมันใต้ดินที่กว้างขวางทำให้ไมคอปเป็นศูนย์กลางการสกัดน้ำมันที่สำคัญสำหรับสหภาพโซเวียตและต่อมาคือรัสเซีย ภาคส่วนอื่น ๆ ที่มีความสำคัญทางเศรษฐกิจ ได้แก่ การแปรรูปอาหารและอุตสาหกรรมไม้
กลุ่มชาติพันธุ์.
กลุ่มชาติพันธุ์ในเมือง (ข้อมูลปี ค.ศ. 2010):
กลุ่มชาติพันธุ์อื่นๆ ได้แก่ เชเชน, ดาเกสถาน และ ตาตาร์ มีความตึงเครียดด้านชาติพันธุ์ระหว่างชาวมุสลิมอาดีเก้กับชาวรัสเซีย โดยทั้งสองชุมชนอธิบายว่าตนถูก "แบ่งแยกอย่างรุนแรง"
การทหาร.
ทางด้านใต้ของเมือง ข้างแม่น้ำเบลายาเป็นอาคารทหารซึ่งเป็นที่ตั้งของกองพลปืนไรเฟิลยานยนต์ที่ 131 ของเขตการทหารทางใต้ของกองทัพรัสเซียซึ่งเข้าร่วมในสงครามเชเชนครั้งที่หนึ่ง
ช็อง จิน-ฮวัน

ช็อง จิน-ฮวัน (เกิด 28 เมษายน พ.ศ. 2536) เป็นนักร้อง แร็ปเปอร์ และนักแสดงชาวเกาหลีใต้ เขาเป็นอดีตสมาชิกและหัวหน้าวงบอยแบนด์เดอะแมนบีแอลเค ภายใต้สังกัดสตาร์เดียมเอนเตอร์เทนเมนต์ เขามีชื่อเสียงจากการแสดงเรื่อง ในบทบาทของเขาใน "อะเลิฟโซบิวติฟุล" (2020)
หมอปลา มือปราบสัมภเวสี

จีรพันธ์ เพชรขาว ชื่อเล่น ปลา หรือที่รู้จักในชื่อ หมอปลา มือปราบสัมภเวสี (เกิดเมื่อวันที่ 7 มีนาคม พ.ศ. 2521) เป็นผู้ดำเนินรายการโทรทัศน์ นักแสดง นักเขียน อินฟลูเอนเซอร์ ยูทูบเบอร์ ค้าขาย ผู้เชี่ยวชาญด้านไสยศาสตร์และความเชื่อ มักช่วยเหลือให้คำปรึกษาทางด้านไสยศาสตร์ โดยไม่เรียกค่าตอบแทนใด ๆ ทั้งสิ้น
ประวัติ.
จีรพันธ์ เพชรขาว เกิดเมื่อวันที่ 7 มีนาคม พ.ศ. 2521 ที่จังหวัดเพชรบุรี มีพี่น้องทั้งหมด 6 คน และเป็นบุตรคนที่ 4 ของครอบครัว ปัจจุบัน คู่สมรสคือ รภัสสรณ์ ฤทธิธนไพบูลย์ (ชื่อเล่น น้ำฟ้า) หมอปลา ชื่อเสียงด้านการปราบผี และไสยศาสตร์ อีกทั้งยังช่วยจับพระสงฆ์ที่กระทำความผิดต่อพุทธศาสนา จนกระทั่ง คชาภา ตันเจริญ ได้ขนานนามว่า หมอปลา มือปราบพระ หมอปลา มีความสนิทสนมกับคนในวงการบันเทิงหลายคน อาทิ กรรชัย กำเนิดพลอย คชาภา ตันเจริญ เป็นต้น เป็นบุคคลที่เกี่ยวข้องกับบุคคลที่มีชื่อเล่นว่า ใบตอง (สีกา ที่ร่วมเสพเมถุน) ในการเปิดเผยข้อมูลต่างๆ ต่อสาธารณชน เหตุใบตองเสพเมถุนกับพงศกร จันทร์แก้ว ขณะดำรงสมณเพศ หมอปลา เป็นที่พูดถึงในการที่ตนชอบแกล้งรัตนา ซึ่งเป็นคนที่ถูกนำมารักษาตัวที่บ้านพักของหมอปลา และมีผู้คนพูดถึง รัตนา และจีรพันธ์ เป็นอย่างมาก 
ผลงาน.
พิธีกร.
โทรทัศน์
ออนไลน์
บลิตเซอส์

บลิตเซอส์  เป็นวงบอยแบนด์ชาวเกาหลีใต้ที่ก่อตั้งโดยอูซูเอนเตอร์เทนเมนต์ในปี พ.ศ. 2564 ประกอบด้วยสมาชิกเจ็ดคน ได้แก่ จินฮวา, โกยู, จูฮัน, ซยา, คริส, ลูตัน และอูจู กลุ่มเปิดตัวเมื่อวันที่ 12 พฤษภาคม พ.ศ. 2564 โดยมีอีพีชื่อ "Check-In"
สมาชิก.
ดัดแปลงมาจากโปรไฟล์ของพวกเขาในเมลอน
จินจินแอนด์ร็อกกี

จินจินแอนด์ร็อกกี  เป็นยูนิตย่อยที่ 2 ของบอยแบนด์สัญชาติเกาหลีใต้อัสโตร ดูโอ้ที่ก่อตั้งโดยแฟนตาจิโอ ในปี ค.ศ. 2022 ประกอบด้วยสมาชิกอัสโตรสองคน ได้แก่ จินจิน และ ร็อกกี อีพีเปิดตัวครั้งแรกของพวกเขาชื่อ "รีสตอร์" วางจำหน่ายเมื่อวันที่ 17 มกราคม 2022
ขุนณรงค์ ประเทศรัตน์

ขุนณรงค์ ประเทศรัตน์ (เกิด 4 มีนาคม พ.ศ. 2539) ชื่อเล่น กระทิง เป็นนักแสดง นายแบบ และนักกีฬาบาสเกตบอลชาวไทย อดีตสังกัดช่อง 3 เอชดี มีชื่อเสียงจากการรับบท "เล้ง" (วัยหนุ่ม) ในละครชุดซีรีส์เรื่อง "เลือดมังกร ตอน กระทิง แรด หงส์" อีกทั้งบท "หมวดหิน" จากละครเรื่อง "ลิขิตรัก The Crown Princess" ปัจจุบันเป็นนักแสดงอิสระ
ประวัติ.
กระทิง ขุนณรงค์ เกิดเมื่อวันที่ 4 มีนาคม พ.ศ. 2539 จังหวัดเชียงราย เป็นบุตรชายคนเล็กในบรรดาพี่น้อง 4 คน โดยที่มาของชื่อเล่นกระทิงนั้นมาจากก่อนที่กระทิงจะเกิดแม่ของเขาได้ไปบนว่าขอให้ได้ลูกสาว แต่พอคลอดออกมาเป็นลูกชายก็เลยต้องตั้งชื่อเล่นลูกชายว่ากระทิงเพื่อไม่ให้เป็นกะเทย สำเร็จการศึกษาระดับมัธยมศึกษาตอนปลายจาก โรงเรียนอัสสัมชัญธนบุรี ด้วยทุนนักกีฬา และระดับปริญญาตรีจาก คณะบริหารธุรกิจ มหาวิทยาลัยกรุงเทพ
เข้าสู่วงการ.
กระทิง เข้าสู่วงการจากการชักชวนของอาจารย์ที่โรงเรียนอัสสัมชัญธนบุรี ที่รู้จักกับนักแสดง ผู้กำกับและผู้จัดละครอย่าง พงษ์พัฒน์ วชิรบรรจง และธัญญา วชิรบรรจง ที่แนะนำให้ลองมาแคสติ้งเป็นนักแสดงจนได้แสดงละครเรื่องแรกคือซีรีส์เรื่อง เลือดมังกร ตอน กระทิง แรด และ หงส์ เมื่อปี พ.ศ. 2558 ในบท เล้ง วัยหนุ่ม และได้เซ็นสัญญาเป็นนักแสดงในสังกัด ช่อง 3 เอชดี จากนั้นในปีถัดมาคือปี พ.ศ. 2559 เขาจึงได้โอกาสแสดงละครเรื่องที่ 2 คือเรื่อง นางอาย โดยรับบทเป็น ปีเตอร์
ต่อมาจึงเริ่มเป็นที่รู้จักมากขึ้นจากการรับบท เรืออากาศตรี รชตะ เจนนภา หรือ หมวดหิน ในละครเรื่องที่ 3 คือเรื่อง ลิขิตรัก เมื่อปี พ.ศ. 2561 ในปี พ.ศ. 2562 เขาแสดงละคร 2 เรื่องคือ ลิขิตแห่งจันทร์ รับบทเป็น พิภพ และ หน่วยลับสลับเลิฟ รับบทเป็น เอก/แอนนี่ ในเรื่องลิขิตแห่งจันทร์เป็นละครเรื่องแรกที่เขารับบทเป็นพระเอกคู่ จากนั้นในปี พ.ศ. 2563 เขาได้แสดงละครเรื่องคือ พิภพหิมพานต์ รับบทเป็น จักร
ในปี พ.ศ. 2564 เขาได้แสดงละคร 3 เรื่องคือ พราวมุก รับบท มรุต และ แค้นรักสลับชะตา รับบท เตช และละครเทพธิดาปลาร้า รับบทเป็น มหัศจรรย์ โดยเฉพาะเรื่อง เทพธิดาปลาร้าที่เขาแสดงคู่กับ ศิรินทร์ ปรีดียานนท์ เป็นละครเรื่องแรกที่เขาได้แสดงเป็นพระเอกแบบเต็มตัว และเป็นครั้งแรกของเขากับศิรินทร์ที่ได้แสดงละครเย็น ในปี พ.ศ. 2565 กระทิงมีละครทั้งหมด 2 เรื่องคือ อ้ายข่อยฮักเจ้า แสดงกับอิษยา ฮอสุวรรณ และธัญญภัสร์ ภัทรธีรชัยเจริญ ในบท โจ้ และสาปซ่อนรักแสดงคู่กับณัฏฐณิชา ดังวัธนาวณิชย์ ในบท ซัน/สันต์ ร่วมด้วย ใหม่ เจริญปุระ และคัทลียา แมคอินทอช
ยุทโธปกรณ์ฟอสฟอรัสขาว

ยุทโธปกรณ์ฟอสฟอรัสขาว เป็นอาวุธที่ใช้อัญรูปหนึ่งของธาตุฟอสฟอรัส ฟอสฟอรัสขาวใช้ในยุทโธปกรณ์ควัน ส่องสว่างและลุกไหม้ และปกติใช้เป็นส่วนเผาไหม้ของเครื่องกระสุนส่องวิถี ฟอสฟอรัสขาวเป็นสารชนิดไพโรโฟริก (จุดติดไฟเมื่อสัมผัสกับอากาศ) ทำให้เกิดการเผาไหม้อย่างรุนแรง ซึ่งสามารถทำให้เสื้อผ้า เชื้อเพลิง เครื่องกระสุนและวัตถุไวไฟอื่น ๆ ติดไฟได้ทั้งสิ้น
นอกจากสมรรถนะในการบุกแล้ว ฟอสฟอรัสขาวยังเป็นสารก่อควันที่มีประสิทธิภาพสูง ทำปฏิกิริยากับอากาศทำให้เกิดไอฟอสฟอรัส เพนท็อกไซด์ ยุทโธปกรณ์ฟอสฟอรัสขาวสำหรับใช้สร้างควันนั้นมีบ่อย โดยเฉพาะอย่างยิ่งระเบิดมือควันสำหรับทหารราบ บรรจุในเครื่องยิงระเบิดมือบนรถถังและพาหนะหุ้มเกราะอื่น และในการแบ่งสรรเครื่องกระสุนสำหรับปืนใหญ่และปืนครก ซึ่งจะสร้างม่านควันเพื่ออำพรางการเคลื่อนที่ ที่ตั้ง สัญญาณอินฟราเรด และตำแหน่งยิงของกำลังฝ่ายเดียวกัน
แชด แกสปาร์ด

แชด แกสปาร์ด (Shad Gaspard; 13 มกราคม ค.ศ. 1981 – 17 พฤษภาคม ค.ศ. 2020) เป็นนักมวยปล้ำอาชีพและนักแสดงชาวอเมริกัน เขาเป็นที่รู้จักกันเป็นอย่างดีในช่วงเวลาของเขากับ WWE ซึ่งเขาได้แสดงภายใต้ชื่อจริงของเขาหรือในชื่อเดียวว่า แชด (Shad)
แกสปาร์ดเซ็นสัญญากับ World Wrestling Entertainment (ปัจจุบันคือ WWE) ในปี 2003 ซึ่งเขาได้รับมอบหมายให้ทำงานในพื้นที่การพัฒนา Ohio Valley Wrestling (OVW) และเป็นแชมป์แท็กทีม OVW Southern 2 สมัยกับ JTG โดยเป็นส่วนหนึ่งของ Cryme Tyme ในปี 2006 Cryme Tyme ได้รับการเลื่อนตำแหน่งให้อยู่ในค่ายหลักของ WWE ก่อนที่ Gaspard และ JTG จะออกจากบริษัทในปีต่อไป Cryme Tyme กลับมาที่ WWE ในปี 2008 แต่ Gaspard ได้รับการปล่อยตัวอีกครั้งในปี 2010
หลังจากออกจาก WWE แกสปาร์ดได้เริ่มอาชีพการแสดงซึ่งรวมถึงภาพยนตร์และบทบาททางโทรทัศน์หลายเรื่อง เช่น Think Like a Man Too, Get Hard, The Game และ From Dusk till Dawn: The Series เขายังเป็นผู้ร่วมสร้างนิยายภาพเรื่อง Assassin & Son ปี 2011 และทำหน้าที่จับภาพเคลื่อนไหวสำหรับวิดีโอเกม โดยเฉพาะอย่างยิ่งสำหรับตัวเอก Kratos ในเกม God of War ปี 2018
ในปี 2022 WWE ได้เสนอชื่อแกสปาร์ดเข้าสู่หอเกียรติยศ WWE Hall of Fame ในสาขา Warrior Award
การเสียชีวิต.
เมื่อวันที่ 17 พฤษภาคม ค.ศ. 2020 สำนักข่าว CNN ได้รายงานว่า แชด แกสปาร์ด วัย 39 ปี หายตัวไป หลังจากไปเล่นน้ำกับ อาเยห์ ลูกชายวัย 10 ขวบที่หาด มารินา เดล เรย์ ซึ่งเพิ่งเปิดให้เข้าหลังทางการนครลอสแอนเจลิส ผ่อนคลายมาตรการล็อกดาวน์ควบคุมการระบาดของไวรัสโควิด-19 เมื่อสัปดาห์ก่อน
อย่างไรก็ตาม ระหว่างที่ 2 พ่อลูกกับประชาชนคนอื่นๆ เล่นน้ำอยู่นั้น กลับเกิดปรากฏการณ์ คลื่นทะเลดูด หรือ ‘rip current’ ขึ้น ซัดพวกเขาออกห่างจากฝั่ง ซึ่งเจ้าหน้าที่รักษาความปลอดภัยชายหาดพยายามช่วยเหลือทุกคนกลับมาได้สำเร็จ แต่แกสปาร์ดขอให้เจ้าหน้าที่ช่วยลูกชายของเขาก่อน เมื่อเจ้าหน้าที่จะกลับมาช่วยเขาอีกครั้ง แกสปาร์ดก็ถูกคลื่นซัดหายไปแล้ว
“ตอนเจ้าหน้าที่ชายหาดเห็นเขาครั้งสุดท้าย คลื่นลูกหนึ่งโถมเข้าใส่นายแชด และเขาก็ถูกซัดออกสู่ทะเล” ตำรวจท้องถิ่นระบุในแถลงการณ์ ขณะที่นายเคน แฮสเคตต์ หัวหน้าหน่วยเจ้าหน้าที่ชายหาดบอกกับสื่อว่า เจ้าหน้าที่นายหนึ่งออกไปช่วยพ่อลูกแกสปาร์ด “เขาพยายามจะช่วยทั้ง 2 คน แต่ด้วยความเป็นพ่อ คำพูดสุดท้ายของนายแกสปาร์ดคือ ช่วยลูกชายผมก่อน”
ในช่วงเช้าวันที่ 20 พฤษภาคม ค.ศ. 2020 ชาวบ้านคนหนึ่งสังเกตเห็นศพนิรนามถูกคลื่นซัดมาบนหาดเวนิส เมืองเวนิส รัฐแคลิฟอร์เนีย ก่อนจะได้รับคำยืนยันจากทายาทว่า นี่คือศพของแกสปาร์ดที่หายตัวไป
หลังจากการเสียชีวิตของแกสปาร์ดได้รับการยืนยัน อดีตเพื่อนร่วมอาชีพนักมวยปล้ำต่างออกมาร่วมแสดงความเสียใจ รวมถึง ‘เดอะ ร็อก’ ดเวย์น จอห์นสัน อดีตนักมวยปล้ำ ซึ่งปัจจุบันเป็นนักแสดงชื่อดัง ทวีตข้อความบนทวิตเตอร์ว่า “ผมขอแสดงความเสียใจต่อภรรยา, ลูกชาย และครอบครัวของแกสปาร์ด ในช่วงเวลาที่ไม่มีใครคิดว่าจะเกิดขึ้นเช่นนี้ นี่เป็นเวลาที่ยากลำบาก ยากลำบากมากจริงๆ เขาเป็นคนดี”
มือปืนเพชรตัดเพชร

มือปืนเพชรตัดเพชร  เป็นภาพยนตร์อิตาลีที่ออกฉายใน ค.ศ. 1966 ผลิตโดย Produzioni Europee Associate ภาพยนตร์เขียนบทและกำกับโดย เซร์คิโอ ลีโอเน่ และแสดงนำโดย คลินต์ อีสต์วุด, ลี แวน คลีฟ, เอลี วัลลัค, อัล มูล็อก, อันโตนิโอ คาซาเล, ลิวิโอ ลอเรนซอน, เอ็นโซ เปอตีโต และจอห์น บาร์ธา
การตอบรับ.
รอตเทนโทเมโทส์รายงานว่าร้อยละ 97 ของผู้วิจารณ์ 77 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 90 เต็ม 100 คะแนน ซึ่งประเมินโดยผู้วิจารณ์ 7 คน
ปวีณ์นุช แพ่งนคร

ปวีณ์นุช แพ่งนคร หรือ ปุ๊กกี้ เป็น นักแสดง พิธีกร และ นักเขียนบท หญิงชาวไทย
ประวัติ.
ปุ๊กกี้ ปวีณ์นุช เกิดวันที่ 21 มิถุนายน พ.ศ. 2524 จบการศึกษาชั้นประถมศึกษาจากโรงเรียนพญาไท จบการศึกษาชั้นมัธยมศึกษาจากโรงเรียนประจวบวิทยาลัย จบปริญญาตรีจากคณะนิเทศศาสตร์ จุฬาลงกรณ์มหาวิทยาลัย เธอเคยประกวดนางนพมาศประจำจังหวัดประจวบคีรีขันธ์ ได้ชนะการประกวดและได้ตำแหน่งนางนพมาศในปี2000 เธอเข้าสู่วงการบันเทิงจากโฆษณาน้ำยาล้างจานซันไลท์และได้ร่วมแสดงภาพยนตร์เรื่อง "แจ๋ว" ในปี 2547 เธอมีชื่อเสียงเพิ่มขึ้นจากการร่วมแสดงซิทคอมเรื่อง "เนื้อคู่อยากรู้ว่าใคร" และเธอยังเป็นทีมเขียนบทให้กับเรื่องนี้อีกด้วย
ด้านครอบครัว ปุ๊กกี้ได้แต่งงานกับจิรัชพงษ์ รัชชะระเสวี และได้มีลูกชายด้วยกัน 2 คน
ผลงาน.
ละครเวที.
ลำซิ่งซิงเกอร์ รับบท เจ๊ฮั้ว
ผลงานเพลง.
ว่างอยู่(Available) ร่วมกับ คริส หอวัง (ประกอบซีรีส์ MAMAGOGO แม่มาคุมหนุ่มบาร์ร้อน)
ตั้งแต่วันนั้นที่เธอเดินไป ร่วมกับ คริส หอวัง (ประกอบซีรีส์ MAMAGOGO แม่มาคุมหนุ่มบาร์ร้อน)
คริสต์มาสอย่าคิดมาก (ประกอบซีรีส์ MAMAGOGO แม่มาคุมหนุ่มบาร์ร้อน)
คอนเสิร์ต.
Billkin & PP Krit Double Trouble Concert
รอน ซอนเดอส์

รอนัลด์ ซอนเดอส์ (6 พฤศจิกายน ค.ศ. 1932 – 7 ธันวาคม ค.ศ. 2019) เป็นอดีตนักฟุตบอลและผู้จัดการทีมชาวอังกฤษ เขาเล่นให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ตลอดอาชีพค้าแข้ง 16 ปี ก่อนเป็นผู้จัดการทีมฟุตบอล เขาเป็นผู้จัดการทีมฟุตบอลให้แก่ 7 สโมสรในรอบ 20 ปี และเขาเป็นผู้จัดการทีมคนแรกที่รับหน้าที่ผู้จัดการทีมของแอสตันวิลลา, เบอร์มิงแฮมซิตี และเวสต์บรอมมิชอัลเบียน ทั้งสามสโมสรคู่แข่งที่อยู่ในและรอบ ๆ เมืองเบอร์มิงแฮม
ซอนเดอส์ยังคุมทีมโยวิลทาวน์, ออกซ์ฟอร์ดยูไนเต็ด, นอริชซิตี และแมนเชสเตอร์ซิตี เขามีส่วนร่วมในวงการฟุตบอล 36 ปีติดต่อกัน เขาลาออกจากตำแหน่งผู้จัดการทีมเวสต์บรอมมิชอัลเบียนซึ่งเป็นการคุมทีมสุดท้ายในอาชีพของเขาเมื่ออายุ 54 ปี
อาชีพนักฟุตบอล.
ในฐานะผู้เล่น เขาเป็นกองหน้าที่ยิง 246 ประตูใน 16 ปีให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ซอนเดอส์เป็นดาวซัลโว 6 ฤดูกาลติดต่อกันที่พอร์ตสมัท และเขาก็เป็นปัจจัยสำคัญในการช่วยให้ปอมปีย์คว้าแชมป์ดิวิชัน 3 ในปี ค.ศ. 1962 เขายังคงเป็นดาวซัลโวสูงสุดตลอดกาลในอันดับสาม เขาแขวนสตั๊ดจากอาชีพนักฟุตบอลในปี ค.ศ. 1967 เมื่ออยู่กับชาร์ลตันแอธเลติก
อาชีพผู้จัดการทีม.
ช่วงต้นอาชีพ.
ซอนเดอส์กลายเป็นผู้เล่น-ผู้จัดการทีมของโยวิลทาวน์ ทีมนอกลีก
นอริชซิตี.
ในฐานะผู้จัดการทีม ซอนเดอส์ประสบความสำเร็จครั้งแรกที่นอริชซิตี โดยนำนอริชซิตีไปสู่ตำแหน่งแชมป์ดิวิชัน 2 ในปี 1972 ซึ่งทำให้พวกเขาเลื่อนชั้นสู่ดิวิชันหนึ่งเป็นครั้งแรกในประวัติศาสตร์ ซอนเดอส์นำพานอริชซิตีให้อยู่รอดในฤดูกาลแรกในลีกสูงสุด พวกเขายังไปถึงรอบชิงชนะเลิศฟุตบอลลีกคัพหรือคาราบาวคัพ ในปัจจุบันโดยแพ้ 1–0 ให้แก่ทอตนัมฮอตสเปอร์ ที่สนามเวมบลีย์ เขาลาออกจากตำแหน่งผู้จัดการทีมนอริชเมื่อวันที่ 17 พฤศจิกายน ค.ศ. 1973 ตามมติในห้องประชุมคณะกรรมการบริหารหลังจากพ่ายแพ้ในบ้านให้แก่เอฟเวอร์ตัน ซึ่งเป็นทีมแรกในอาชีพนักฟุตบอลของเขาไป 1-3
แมนเชสเตอร์ซิตี.
ห้าวันต่อมา ซอนเดอส์ได้ยอมรับข้อเสนอที่จะเข้ามาคุมทีมแมนเชสเตอร์ซิตี ซอนเดอส์จัดการพาทีมเข้ารอบชิงชนะเลิศฟุตบอลลีกคัพแต่ก็แพ้อีกครั้ง คราวนี้แพ้ให้แก่ทีมหมาป่าวุลเวอร์แฮมป์ตันวอนเดอเรอส์ แม้จะประสบความสำเร็จในบอลถ้วยแต่ฟอร์มในลีกของซิตีก็ไม่ดีนัก และซอนเดอส์ก็ถูกปลดออกในช่วงสามสัปดาห์ก่อนจบฤดูกาล โดยที่สโมสรอยู่ห่างจากโซนตกชั้นเพียงผลต่างประตูได้เสีย อย่างไรก็ตามเขาไม่ได้ว่างงานนาน เพราะในเดือนต่อมาเขาก็เข้ามาคุมทีมแอสตันวิลลาที่ตอนนั้นอยู่ในดิวิชัน 2
แอสตันวิลลา.
เขานำวิลล่าเลื่อนชั้นสู่ดิวิชันหนึ่ง (ในฐานะรองแชมป์ดิวิชันสอง) ในฤดูกาลแรกของเขาในฐานะผู้จัดการทีม เขาสามารถพาทีมคว้าแชมป์ลีกคัพได้สำเร็จ เขากลายเป็นผู้จัดการทีมคนแรกที่พาสามสโมสรเข้าสู่รอบชิงชนะเลิศลีกคัพในรอบสามปีติดต่อกัน เขาได้สร้างวิลลาขึ้นใหม่ให้เป็นสโมสรระดับชั้นนำในดิวิชันหนึ่ง เขาพาทีมคว้าแชมป์ลีกคัพอีกครั้งในปี ค.ศ. 1977 ในฤดูกาล 1980-1981 เขาได้นำวิลลาไปสู่การเป็นแชมป์ลีกดิวิชัน 1อีกครั้งนับเป็นแชมป์ลีกครั้งแรกของสโมสรในรอบ 71 ปี
เขาลาออกจากวิลลาเมื่อวันที่ 9 กุมภาพันธ์ ค.ศ. 1982 เนื่องจากไม่พอใจคณะกรรมการบริหารเรื่องสัญญาฉบับใหม่ ในขณะนั้นวิลลาอยู่กลางตารางในดิวิชัน 1 และผ่านเข้ารอบก่อนรองชนะเลิศของยูโรเปียนคัพ ผู้ช่วยของเขาโทนี บาร์ตัน ได้รับช่วงต่อ และพาพวกเขาไปคว้าแชมป์ยูโรเปียนคัพในอีกสี่เดือนต่อมา
แชร์วอนอฮรัด

แชร์วอนอฮรัด  เป็นเมืองเหมืองแร่และศูนย์กลางการบริหารของเขตแชร์วอนอฮรัดในแคว้นลวิว ทางภาคตะวันตกของประเทศยูเครน นอกจากนี้ยังเป็นที่ตั้งหน่วยงานบริหารของเทศบาลนครแชร์วอนอฮรัดซึ่งเป็นเทศบาลแห่งหนึ่งของยูเครน แชร์วอนอฮรัดตั้งอยู่ห่างจากลวิว (เมืองหลักของแคว้น) ไปทางทิศเหนือประมาณ 62 กิโลเมตร ห่างจากวอรอนิวไปทางทิศตะวันออกเฉียงเหนือ 28 กิโลเมตร และห่างจากซอกัลไปทางทิศใต้ 7 กิโลเมตร มีประชากร 60,799 คน (ประมาณการ ค.ศ. 2024)
กามิยาแนตส์-ปอดิลสกึย

กามิยาแนตส์-ปอดิลสกึย (;) เป็นนครในแคว้นคแมลนึตสกึย ทางภาคตะวันตกของประเทศยูเครน ตั้งอยู่ริมแม่น้ำสมอตรึช เป็นศูนย์กลางการบริหารของเขตกามิยาแนตส์-ปอดิลสกึยและเทศบาลนครกามิยาแนตส์-ปอดิลสกึยซึ่งเป็นเทศบาลแห่งหนึ่งของยูเครน ในปัจจุบันนครนี้มีประชากร 97,908 คน (ประมาณการ ค.ศ. 2021)
ระหว่าง ค.ศ. 1919–1920 ซึ่งเป็นช่วงท้ายสงครามโซเวียต–ยูเครน กามิยาแนตส์-ปอดิลสกึยทำหน้าที่เป็นเมืองหลวงชั่วคราวของสาธารณรัฐประชาชนยูเครนอย่างเป็นทางการ
อิซมายิล

อิซมายิล (;) เป็นนครและเทศบาลในแคว้นออแดซา ทางภาคตะวันตกเฉียงใต้ของประเทศยูเครน ทำหน้าที่เป็นศูนย์กลางการบริหารของเขตอิซมายิลซึ่งเป็นหนึ่งในเจ็ดเขตของแคว้นออแดซา ประมาณกันว่าใน ค.ศ. 2021 นครนี้มีประชากร 70,731 คน
อิซมายิลเป็นเมืองท่ายูเครนที่ใหญ่ที่สุดในดินดอนสามเหลี่ยมปากแม่น้ำดานูบ (ในลำน้ำสาขากีลียา) ด้วยเหตุนี้จึงเป็นศูนย์กลางของอุตสาหกรรมแปรรูปอาหารและเป็นสถานที่ท่องเที่ยวยอดนิยมแห่งหนึ่งของแคว้น นอกจากนี้ยังเป็นที่ตั้งหน่วยของกองทัพเรือยูเครนและหน่วยยามฝั่งยูเครนที่ปฏิบัติการในแม่น้ำดานูบและลำน้ำสาขา อุทยานภูมิทัศน์แห่งแคว้น "หมู่เกาะอิซมายิล" ของกองทุนสัตว์ป่าโลกตั้งอยู่ใกล้กับนคร
วอซแนแซนสก์

วอซแนแซนสก์  เป็นนครในแคว้นมือกอลายิว ทางภาคใต้ของประเทศยูเครน และเป็นศูนย์กลางการบริหารของเขตวอซแนแซนสก์ภายในแคว้นเดียวกัน นครมีประชากร 34,050 คน (ประมาณการ ค.ศ. 2021)
ระหว่างที่รัสเซียเข้ารุกรานยูเครนใน ค.ศ. 2022 วอซแนแซนสก์ถูกยิงด้วยปืนใหญ่และเกิดการสู้รบในฐานะส่วนหนึ่งของยุทธการที่มือกอลายิวและยุทธการที่วอซแนแซนสก์ เมื่อวันที่ 2 มีนาคม กองยานเกราะของรัสเซียพ่ายแพ้ต่อกองกำลังยูเครนในการรบที่บทความฉบับหนึ่งในหนังสือพิมพ์ "เดอะวอลล์สตรีตเจอร์นัล" อธิบายว่าเป็น "หนึ่งในความพ่ายแพ้อย่างเด็ดขาดที่สุดของสงคราม" กองทัพยูเครนร่วมมือกับเกษตรกรในท้องถิ่นทำลายสะพานแห่งหนึ่งที่มีความสำคัญทางยุทธศาสตร์และสามารถกำจัดรถถังโจมตีของรัสเซียประมาณ 30 คัน รวมทั้งยานเกราะอื่น ๆ และเฮลิคอปเตอร์หนึ่งลำ จึงขัดขวางการรุกคืบของรัสเซียไปยังออแดซาและโรงไฟฟ้านิวเคลียร์ยูเครนใต้ได้สำเร็จ
ออแลกซันดรียา

ออแลกซันดรียา  เป็นนครในแคว้นกีรอวอฮรัด ทางตอนกลางของประเทศยูเครน ออแลกซันดรียาเป็นศูนย์กลางการบริหารของเขตออแลกซันดรียาซึ่งตั้งอยู่ในแคว้นเดียวกัน นอกจากนี้ยังเป็นที่ตั้งหน่วยงานบริหารของเทศบาลนครออแลกซันดรียาซึ่งเป็นเทศบาลแห่งหนึ่งของยูเครน ประมาณกันว่าใน ค.ศ. 2021 นครนี้มีประชากร 77,303 คน
บูชา (เมือง)

บูชา  เป็นนครในแคว้นเคียฟ ประเทศยูเครน ตั้งอยู่ทางทิศตะวันตกเฉียงเหนือของเคียฟ เมืองหลวงของประเทศ ประมาณกันว่าใน พ.ศ. 2564 นครนี้มีประชากร 36,971 คน
ระหว่างที่รัสเซียเข้ารุกรานยูเครนใน พ.ศ. 2565 เกิดการสู้รบอย่างรุนแรงในบูชาในฐานะส่วนหนึ่งของการรุกที่เคียฟซึ่งส่งผลให้รัสเซียสูญเสียอย่างหนัก กองกำลังรัสเซียโจมตีอนุสรณ์สถานสงครามอัฟกานิสถานภายในนคร ซึ่งพวกเขาอาจเข้าใจผิดคิดว่าเป็นยานพาหนะทางทหารของยูเครน
กือรือลิวกา

กือรือลิวกา  เป็นนิคมประเภทเมืองแห่งหนึ่งในเขตยากือมิวกา แคว้นซาปอริฌเฌีย ทางภาคใต้ของประเทศยูเครน จากสำมะโน ค.ศ. 2001 นิคมนี้มีประชากร 1,481 คน และจากการประมาณการใน ค.ศ. 2021 นิคมนี้มีประชากร 3,420 คน
กือรือลิวกาได้รับการก่อตั้งขึ้นใน ค.ศ. 1805 ในฐานะที่ตั้งถิ่นฐานของกลุ่มชาติพันธุ์ศาสนาดูโคบาร์
ชอสต์กา

ชอสต์กา  เป็นนครในแคว้นซูมือ ทางภาคตะวันออกเฉียงเหนือของประเทศยูเครน ตั้งชื่อตามแม่น้ำชอสต์กาซึ่งเป็นลำน้ำสาขาของแม่น้ำแดสนา นครนี้เป็นศูนย์กลางการบริหารของเขตชอสต์กาในแคว้นเดียวกัน นอกจากนี้ยังเป็นศูนย์กลางของอุตสาหกรรมเคมีและผลิตภัณฑ์นม ประมาณกันว่าใน ค.ศ. 2021 ชอสต์กามีประชากร 73,197 คน
ชีวิตใหม่ไม่ธรรมดาของราชาปีศาจขี้เหงา

ชีวิตใหม่ไม่ธรรมดาของราชาปีศาจขี้เหงา (; โรมาจิ: "Shijō Saikyō no Daimaō, Murabito A ni Tensei Suru") เป็นซีรีส์ไลต์โนเวลญี่ปุ่น เขียนโดยเมียวจิน คาโต และวาดภาพประกอบโดยซาโอะ มิซูโนะ เริ่มเผยแพร่ออนไลน์ตั้งแต่เดือนสิงหาคม พ.ศ. 2560 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์ฟูจิมิโชโบะได้ลิขสิทธิ์ตีพิมพ์เป็นหนังสือในเครือฟูจิมิแฟนตาเซียบุงโกะ ตั้งแต่เดือนพฤษภาคม พ.ศ. 2561 ปัจจุบันวางจำหน่ายถึงเล่มที่ 9 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ วาดภาพโดยมิซูโฮะ โคโตบะ ตีพิมพ์ในนิตยสาร"บิ๊กกังกังรายเดือน" นิตยสารมังงะแนว"เซเน็ง"ของสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 5 ได้รับการดัดแปลงเป็นอนิเมะสร้างโดยสตูดิโอซิลเวอร์ลิงก์และเบลด ออกอากาศตั้งแต่เดือนเมษายนถึงมิถุนายน พ.ศ. 2565
ให้เสียงโดย: โทชินาริ ฟุกามาจิ, ริเอะ ทากาฮาชิ (วัยเด็ก)
ให้เสียงโดย: วากานะ มารุโอกะ
ให้เสียงโดย: ฮินะ โยมิยะ
ให้เสียงโดย: อายากะ โอฮาชิ
ให้เสียงโดย: มิเอะ โซโนซากิ
ให้เสียงโดย: โคเฮ อามาซากิ
ให้เสียงโดย: ยูกิ ไคดะ
ให้เสียงโดย: ยุย โองุระ
ให้เสียงโดย: ทาเกฮิโตะ โคยาสึ
ให้เสียงโดย: เค็นตะ มิยาเกะ
เลิฟไลฟ์ ชมรมสคูลไอดอลนิจิกะซากิ

เลิฟไลฟ์ ชมรมสคูลไอดอลนิจิกะซากิ (; โรมาจิ: "Rabu Raibu! Nijigasaki Gakuen Sukūru Aidoru Dōkō-kai") เป็นโปรเจกต์สื่อผสมญี่ปุ่นภาคแยกของซีรีส์"เลิฟไลฟ์!"และเกมซีรีส์ "Love Live! School Idol Festival" เปิดตัวครั้งแรกในปี พ.ศ. 2560 ในฐานะ "Perfect Dream Project" และเดิมสร้างขึ้นเป็นส่วนหนึ่งของเกม "Love Live! School Idol Festival All Stars" ซีรีส์อนิเมะโทรทัศน์สร้างโดยสตูดิโอซันไรส์ ออกอากาศระหว่างเดือนตุลาคมถึงธันวาคม พ.ศ. 2563 ฤดูกาลที่ 2 ออกอากาศระหว่างเดือนเมษายนถึงมิถุนายน พ.ศ. 2565
ซีรีส์อนิเมะโทรทัศน์ดัดแปลงของมังงะภาคแยก "นิจิยง: เลิฟไลฟ์! ชมรมสคูลไอดอลนิจิกะซากิ ยงโคมะ" ชื่อเรื่องว่า "นิจิยง แอนิเมชัน" ออกอากาศตั้งแต่เดือนมกราคมถึงมีนาคม พ.ศ. 2566
ปฏิบัติการลับบ้านโยซากุระ

ปฏิบัติการลับบ้านโยซากุระ (; โรมาจิ: "Yozakura-san Chi no Daisakusen") เป็นซีรีส์มังงะญี่ปุ่น เขียนเรื่องและวาดภาพโดยฮิตสึจิ กนไดระ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 22 ในเดือนเมษายน พ.ศ. 2567 อนิเมะซีรีส์โทรทัศน์ที่ดัดแปลงโดยสตูดิโอซิลเวอร์ลิงก์ ฤดูกาลที่หนึ่งออกอากาศตั้งแต่เดือนเมษายนถึงตุลาคม พ.ศ. 2567 โดยฤดูกาลที่สองมีกำหนดออกอากาศในปี พ.ศ. 2569
ศึกโลกเวทมนตร์คนพลังกล้าม

ศึกโลกเวทมนตร์คนพลังกล้าม (; โรมาจิ: "Masshuru") เป็นซีรีส์มังงะญี่ปุ่น แต่งเรื่องและวาดภาพโดยฮาจิเมะ โคโมโตะ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 13 ในเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงกรกฎาคม พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2567 โดยมีการประกาศฤดูกาลที่ 3 แล้ว
อันเดด อันลัค

อันเดด อันลัค (; โรมาจิ: "Andeddo Anrakku") เป็นซีรีส์มังงะญี่ปุ่น เขียนเรื่องและวาดภาพโดยโยชิฟูมิ โทซูกะ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 13 ในเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยเดวิดโปรดักชันและทีเอ็มเอสเอ็นเตอร์เทนเมนต์ ออกอากาศตั้งแต่เดือนตุลาคม พ.ศ. 2566
กีฬาปีนหน้าผาในกีฬาแห่งชาติ ครั้งที่ 47

กีฬาปีนหน้าผาในกีฬาแห่งชาติ ครั้งที่ 47 เป็นการแข่งขันกีฬาปีนหน้าผาที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–14 มีนาคม พ.ศ. 2565 โดยได้จัดขึ้นที่อาคารศูนย์วิทยาศาสตร์การกีฬา โรงเรียนกีฬาจังหวัดศรีสะเกษ ซึ่งครั้งนี้จะมีการแข่งขันทั้งหมด 4 รายการ คือ ประเภทความเร็ว (Speed) บุคคลชาย, บุคคลหญิง และประเภทปีนแบบไม่ใช้เชือก (Bouldering) บุคคลชาย, บุคคลหญิง ซึ่งมีการชิงชัยเหรียญรางวัลรวมทั้งสิ้น 12 เหรียญ
เรื่องอลวน คน ปีศาจ

เรื่องอลวน คน ปีศาจ (; โรมาจิ: "Ayakashi Toraianguru") เป็นซีรีส์มังงะญี่ปุ่นแนวจินตนิมิตและสุขนาฏกรรมจินตนิยม เขียนเรื่องและวาดภาพโดยเค็นตาโร ยาบูกิ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนมิถุนายน พ.ศ. 2563 ถึงเดือนเมษายน พ.ศ. 2565 และย้ายไปเผยแพร่ในเว็บไซต์"โชเน็งจัมป์พลัส"ตั้งแต่เดือนเมษายน พ.ศ. 2565 จนถึงตอนจบในเดือนกันยายน พ.ศ. 2566 รวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 15 ในเดือนกันยายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสตูดิโอคอนเน็กต์ ออกอากาศตั้งแต่เดือนมกราคมถึงกันยายน พ.ศ. 2566
หมู่บ้านจูกัด

หมู่บ้านจูกัด หรือ จูเก่อชุน  เป็นหมู่บ้านทางประวัติศาสตร์ในเมืองจูเก่อ  อำเภอหลานซี จังหวัดจินหฺวา มณฑลเจ้อเจียง ประเทศจีน เดิมมีชื่อว่า เกาหลง  หมู่บ้านนี้เปลี่ยนชื่อเป็นจูกัด (จูเก่อ) ในช่วงราชวงศ์หมิงเนื่องจากมีชาวบ้านที่มีสกุลจูเก่อจำนวนมาก ผู้อยู่อาศัยในนี้อ้างว่าตนสืบเชื้อสายจากจูกัดเหลียง อัครมหาเสนาบดีที่มีชื่อเสียงแห่งรัฐจ๊กก๊กในคริสต์ศตวรรษที่ 3 หมู่บ้านนี้ได้รับสถานะแหล่งมรดกแห่งชาติใน ค.ศ. 1996 และมีพระธาตุที่มีอายุ 700 ปี
ภูมิสถาปัตยกรรม.
องค์ประกอบทางภูมิสถาปัตยกรรมของหมู่บ้านจูกัดนั้นแปลกตาและพบได้ยากในหมู่บ้านทั่วไปในประเทศจีน เนื่องจากผังอาคารในหมู่บ้านนี้ได้รับการจัดวางอย่างเป็นระเบียบตามหลักภูมิทัศน์ปากว้า  ของศาสตร์ฮวงจุ้ย โดยมีสระน้ำรูป"ยิน-หยาง"เป็นศูนย์กลางของหมู่อาคารประกอบกับตรอกซอยเป็นแปดแฉก ทำให้ได้ชื่อว่าเป็น"หมู่บ้านจูเก่อปากว้า" อาคารต่าง ๆ มีโครงสร้างโอ่อ่าและสง่างาม 
ตามบันทึกที่เกี่ยวข้อง สันนิษฐานว่าหมู่บ้านนี้สร้างขึ้นในสมัยราชวงศ์ซ่งและหยวน โดยยังคงสืบสานพัฒนาการของหมู่บ้านและปรับปรุงต่อไปจนกระทั่งเจริญรุ่งเรืองสูงสุดในราชวงศ์ชิง ปัจจุบันหมู่บ้านนี้มีอาคารโบราณที่หลงเหลือจากยุคราชวงศ์หมิงและชิงที่ได้รับการอนุรักษ์มากกว่า 200 แห่ง กระจัดกระจายอยู่ตามตรอกซอยในหมู่บ้าน ซึ่งรวมทั้งหอบรรพบุรุษ 18 แห่ง อาคารส่วนใหญ่มีคุณค่าทางศิลปะสถาปัตยกรรมโดยเฉพาะคานไม้แกะสลักและปูนปั้นตกแต่งอาคาร
สืบลับหมอระบาด

สืบลับหมอระบาด  เป็นละครชุดของไทยที่ผลิตโดย เมจิค อีฟ วัน เอ็นเตอร์เทนเม้นท์ โดย อ้อม พิยดา จุฑารัตนกุล สร้างจากบทประพันธ์ของ ปิยพร วายุภาพ ,พัชรนันท์ ,กฤษณ์ มงคลเกษม ,ชญานิน เลี่ยวไพโรจน์ บทโทรทัศน์โดย ปิยพร วายุภาพ นำแสดงโดย ณเดชน์ คูกิมิยะ และ คิมเบอร์ลี่ แอน โวลเทมัส ร่วมด้วย อเล็กซ์ เรนเดลล์ และ ภูริตา สุปินชุมภู ออกอากาศทุกวันจันทร์และอังคาร เวลา 20.30 น. (เวลามาตรฐานไทย) ออกอากาศระหว่างวันที่ 21 สิงหาคม ถึง 24 ตุลาคม 2566
งานสร้าง.
ละครเรื่อง สืบลับหมอระบาด ได้มีการฟิตติ้งเสื้อผ้านักแสดงไปเมื่อวันพฤหัสบดีที่ 24 มีนาคม พ.ศ. 2565 โดยเตรียมการเปิดกล้องในเดือนพฤษภาคมนี้ กระทั่งวันเสาร์ที่ 7 พฤษภาคม ทางกองละครจึงได้ฤกษ์บวงสรวงย่อยพร้อมกับเดินกล้องถ่ายทำคิวแรกในทันที โดยได้ กังฟู-นิติวัฒน์ ชลวณิชสิริ ที่เคยกำกับละครเรื่อง ผู้กองยอดรัก ให้กับทางช่อง 3 เมื่อปี พ.ศ. 2558 มารับหน้าที่กำกับแทน อ้อ-วิลาวัณย์ สังฆะภิบาล ที่มากำกับในช่วงแรก
กระทั่งวันจันทร์ที่ 10 ตุลาคม พ.ศ. 2565 จึงได้มีการปล่อยทีเซอร์ของละครเรื่อง สืบลับหมอระบาด พร้อมกับละครเรื่องอื่น ๆ เช่น จนกว่าจะได้รักกัน หมอหลวง เกมรักทรยศ โลกหมุนรอบเธอ ดวงใจเทวพรหม และ พรหมลิขิต ออกมาให้ได้รับชม และได้ถ่ายทำคิวสุดท้ายเมื่อวันอาทิตย์ที่ 26 กุมภาพันธ์ พ.ศ. 2566 โดยคาดว่าจะออกอากาศในช่วงครึ่งปีหลัง จากนั้นในวันพฤหัสบดีที่ 27 กรกฎาคม 2566 ได้มีการจัดพิธีบวงสรวงละครเรื่อง สืบลับหมอระบาด อย่างเป็นทางการที่สตูดิโอช่อง 3 หนองแขม
ฮามาโกะ โมริ

ฮามาโกะ โมริ (เกิด 18 กุมภาพันธ์ ค.ศ. 1930) หรือนามแฝงออนไลน์ เกมเมอร์แกรนด์มา  เป็นยูทูเบอร์วิดีโอเกมและนักกีฬาอีสปอร์ตชาวญี่ปุ่น เธอเป็นที่รู้จักจากการที่เธอเล่นวิดีโอเกมและอีสปอร์ตมากว่า 4 ทศวรรษ ในเดือนพฤษภาคม ค.ศ. 2020 เธอได้รับการประกาศว่าเป็นยูทูเบอร์วิดีโอเกมที่อายุมากที่สุดในโลก โดยในขณะนั้นเธออายุได้ 90 ปี เธอได้รับความนิยมในโลกอินเทอร์เน็ตเนื่องจากสามารถเล่นเกมได้อย่างชำนาญแม้ว่าจะอายุมากแล้วก็ตาม
อาชีพด้านวิดีโอเกม.
โมริเริ่มหัดเล่นวิดีโอเกมตั้งแต่ ค.ศ. 1981 (อายุ 51 ปี) หลังจากที่เธอเห็นลูกหลานของเธอเล่นวิดีโอเกมเป็นเวลาหลายชั่วโมง โดยเริ่มจากเครื่องคาสเซตวิชัน  ซึ่งเริ่มออกวางจำหน่ายในประเทศญี่ปุ่นตั้งแต่วันที่ 30 กรกฎาคม ค.ศ. 1981 หลังจากนั้นเธอจึงเปลี่ยนไปใช้เครื่องแฟมิคอม ก่อนที่ในช่วงทศวรรษ 1990 จึงเปลี่ยนมาใช้เพลย์สเตชัน
ในช่วงแรกโมริเล่นเกมตามลำพังคนเดียว ก่อนที่ใน ค.ศ. 2014 เธอได้เปิดช่องยูทูบ Gamer Grandma เพื่อติดต่อสื่อสารกับเกมเมอร์คนอื่น ๆ ทั่วโลก เนื้อหาวิดีโอของเธอเป็นภาษาญี่ปุ่น เธอโพสต์วิดีโอประมาณเดือนละสี่ครั้งและมียอดผู้เข้าชมต่อเดือนมากกว่าหนึ่งล้านครั้ง เธอยังไลฟ์สตรีมวิดีโอเกมอย่างเช่น ' และ "แกรนด์เทฟต์ออโต V" ทางช่องยูทูบของเธอด้วย เธอเปิดเผยว่าเธอเล่นวิดีโอเกมโดยเฉลี่ยประมาณวันละสามชั่วโมงหรือมากกว่านั้น เกมที่เธอเล่นเป็นประจำได้แก่ ', "ซูเปอร์มาริโอบราเธอส์", "ดราก้อนเควสต์", "ไฟนอลแฟนตาซี", "คอลล์ออฟดิวตี" และ"แกรนด์เทฟต์ออโต V"
นับจนถึงเดือนพฤษภาคม ค.ศ. 2020 เธอมีผู้ติดตามมากกว่า 250,000 คน และเพิ่มเป็นกว่า 300,000 ในเดือนถัดมา เธอได้รับการบันทึกลงในบันทึกสถิติโลกกินเนสส์ว่าเป็นยูทูเบอร์วิดีโอเกมที่มีอายุมากที่สุดในโลกเมื่อวันที่ 13 พฤษภาคม ค.ศ. 2020 ด้วยวัย 90 ปี
ตำรวจภูธรภาค 8

ตำรวจภูธรภาค 8 เป็นส่วนราชการของสำนักงานตำรวจแห่งชาติ ระดับกองบัญชาการ ส่วนป้องกันและปราบปรามอาชญากรรม มีหน้าที่ดูแล 7 จังหวัดในภาคใต้ตอนบนของประเทศไทย รวมพื้นที่ทั้งหมดประมาณ 41,565 ตารางกิโลเมตร
ประวัติ.
ในปี พ.ศ. 2491 ได้มีการก่อตั้งกองบัญชการตำรวจภูธรขึ้น แบ่งกองบังคับการออกเป็น 9 เขต ซึ่งพื้นที่ภาคใต้ตอนบน 7 จังหวัด อยู่ภายใต้การดูแลของตำรวจเขต 8 มีที่ตั้งอยู่ที่จังหวัดนครศรีธรรมราช ต่อมาในปี พ.ศ. 2518 ได้ปรับไปใช้การแบ่งเขตตามกองทัพภาคของทหารที่มี 4 เขต กลายเป็นกองบัญชาการตำรวจภูธร 4 มีที่ตั้งอยู่ที่จังหวัดสงขลา ทำให้พื้นที่เขต 8 และ 9 เดิมถูกยุบรวมแบ่งเป็นกองบังคับการตำรวจภูธร 10, 11 และ 12 ซึ่งกองบังคับการตำรวจภูธร 10 มีพื้นที่รับผิดชอบ 5 จังหวัด ประกอบไปด้วย สุราษฎร์ธานี ชุมพร ระนอง พังงา และภูเก็ต และได้สร้างอาคารสำนักงานขึ้นในพื้นที่อำเภอพุนพิน จังหวัดสุราษฎร์ธานี และเปิดทำการโดยมี พล.ต.อ. เภา สารสิน อธิบดีกรมตำรวจในขณะนั้นเป็นประธาน
จากนั้นในวันที่ 23 มกราคม พ.ศ. 2537 ได้มีการปรับโครงสร้างของกรมตำรวจ ยุบเลิกกองบัญชาการตำรวจภูธร 1 - 4 พร้อมกับยกเลิกกองบังคับการตำรวจภูธร และแบ่งใหม่เป็น 9 ภาค ซึ่งในพื้นที่กองบังคับการตำรวจภูธร 10 เดิมนั้นถูกแทนที่ด้วยสำนักงานตำรวจภาค 8 โดยเพิ่มจังหวัดนครศรีธรรมราช และจังหวัดกระบี่เข้ามา โดยยังใช้อาคารสำนักงานเดิม โดยในวันที่ 22 ตุลาคม พ.ศ. 2539 ได้มีการปรับโครงสร้างเปลี่ยนเป็นตำรวจภูธรภาค 1 - 9 ตามพระราชกฤษฎีกาแบ่งส่วนราชการกรมตำรวจกระทรวงมหาดไทย ตำรวจภูธรภาค 8 จึงมีพื้นที่รับผิดชอบอย่างเป็นทางการ 7 จังหวัด
ต่อมาในปี พ.ศ. 2550 พล.ต.อ.เสรีพิศุทธ์ เตมียาเวช ผู้บัญชาการตำรวจแห่งชาติได้มีแนวนโยบายในการปรับขยายพื้นที่เพื่อรองรับการเติบโตขององค์กร พล.ต.ต.ธานี ทวีชศรี ผู้บัญชาการตำรวจภูธรภาค 8 ในขณะนั้นจึงได้สั่งการให้หน่วยต่าง ๆ ในสังกัดจัดหาพื้นที่ที่มีความเหมาะสม โดยได้เลือกพื้นที่ในจังหวัดภูเก็ต ซึ่ง พล.ต.อ.เสรีพิศุทธ์ เตมียาเวส ได้เป็นประธานในการวางศิลาฤกษ์ในวันที่ 28 กุมภาพันธ์ พ.ศ. 2551 และในวันที่ 1 สิงหาคม พ.ศ. 2558 ตำรวจภูธรภาค 8 และงานอำนวยการได้ย้ายมาปฏิบัติงานในที่ทำการแห่งใหม่ ณ จังหวัดภูเก็ต ซึ่งได้ใช้งานอาคารที่ทำการแห่งใหม่อย่างเป็นทางการในวันที่ 11 กันยายน พ.ศ. 2558 โดย พล.ต.อ.สมยศ พุ่มพันธ์ม่วง ผู้บัญชาการตำรวจแห่งชาติในขณะนั้นเป็นประธาน
พื้นที่รับผิดชอบ.
ตำรวจภูธรภาค 8 มีหน้าที่ดูแล 7 จังหวัดในภาคใต้ตอนบนของประเทศไทย ประกอบไปด้วย
กองบังคับการในสังกัด.
ตำรวจภูธรภาค 8 ประกอบไปด้วย 3 กองบังคับการ และ 7 ตำรวจภูธรจังหวัด ซึ่งมีสถานะเทียบเท่ากองบังคับการ แต่ไม่ต้องเรียกขึ้นต้นด้วยคำว่ากองบังคับการ 1 ศูนย์ฝึก และ 1 กองกำกับการ ประกอบด้วย
บั๊ญดุ๊ก

บั๊ญดุ๊ก  หรือในประเทศไทยที่อำเภอคลองใหญ่ จังหวัดตราด เรียกกันว่า ขนมบันดุก หรือบันดุ๊ก เป็นอาหารเวียดนามประเภทบั๊ญ ("เค้ก") บั๊ญดุ๊กมี 2 ประเภทหลัก ๆ คือ ในเวียดนามทางเหนือแป้งจะมีสีขาว และทางใต้จะมีสีเขียว
ในเวียดนามภาคเหนือ.
ในภาคเหนือของเวียดนาม บั๊ญดุ๊กเป็นอาหารที่ทำจากแป้งข้าวเจ้าหรือแป้งข้าวโพด มีสีขาว มีเนื้อสัมผัสที่นุ่มนวลและกลิ่นหอมอ่อน#เปลี่ยนทาง ๆ ทั่วไปแล้วรับประทานเป็นอาหารคาว โดยโรยหน้าด้วยเครื่อง เช่น หมูบด, กุ้งย่าง , หัวหอมทอด, งา, เกลือ, ถั่วลิสง, น้ำมะนาว และซีอิ๊วหรือน้ำปลา อาจจะรับประทานเป็นอาหารจานเดียว หรืออาจเสิร์ฟร้อนพร้อมกับเนื้อตุ๋นหรือเห็ด
ในประเทศเวียดนาม บั๊ญดุ๊กเป็นที่นิยม มีขายตามร้านเล็ก ๆ ทั่วไป และหาซื้อรับประทานได้ตลอดทั้งวัน
ในเวียดนามภาคใต้.
ในเวียดนามตอนใต้ บั๊ญดุ๊กเป็นขนมหวานที่ทำจากแป้งข้าวเจ้า โดยแป้งอยู่ในรูปก้อนสี่เหลี่ยมที่มักจะมีสีเขียวซึ่งได้มาจากเตยหอม ("Pandanus amaryllifolius") ปรุงโดยการต้มแป้งกับน้ำปูนใส (อัตราส่วนน้ำ 1 ลิตร กับปูนขาว 10 กรัม) และน้ำใบเตยแล้วปล่อยให้เย็นและแข็งตัวเป็นแผ่นคล้ายเยลลี่ แล้วจึงนำมาหั่นเป็นก้อน โรยหน้าด้วยน้ำกระทิ, น้ำเชื่อม และถั่วลิสงป่น
บั๊ญดุ๊กชนิดต่าง ๆ.
ตัวอย่างเช่น:
<templatestyles src="Div col/styles.css"/>
ในวัฒนธรรม.
คนเวียดนามมีคำกล่าวที่ว่า
<templatestyles src="แม่แบบ:คำพูด/style.css" />Mấy đời bánh đúc có xương, mấy đời dì ghẻ lại thương con chồng
ความหมายคือ "ไม่เคยพบกระดูกในบั๊ญดุ๊ก เช่นเดียวกับที่ไม่เคยพบแม่เลี้ยงรักลูกติดของสามี" โคลงบทนี้ใช้เพื่อเปรียบเปรยถึงสิ่งต่าง ๆ ที่มีโอกาสเกิดขึ้นได้ยาก
ตำบลท่ามะเขือ

ท่ามะเขือ เป็นหนึ่งในจำนวน 10 ตำบลของอำเภอคลองขลุง จังหวัดกำแพงเพชร ปัจจุบันมีประชากรทั้งหมด 7,926 คน (เดือนธันวาคม 2564) ตั้งอยู่ทางทิศตะวันออกของแม่น้ำปิง และอยู่ตรงข้ามกับเทศบาลตำบลคลองขลุง เป็นตำบลที่มีความสำคัญทางด้านเศรษฐกิจของอำเภอคลองขลุง เนื่องจากมีทางหลวงแผ่นดินหมายเลข 1084 ตัดผ่าน ซึ่งเป็นทางเชื่อมต่อระหว่างจังหวัดกำแพงเพชรและจังหวัดนครสวรรค์
ประวัติ.
แต่เดิมพื้นที่บริเวณฝั่งซ้ายของแม่น้ำปิงเป็นเนินสูง ทำให้ไม่มีน้ำท่วมถึง ในขณะที่พื้นที่บริเวณอื่น ๆ โดยรอบ ต่างประสบพบเจอกับน้ำท่วม พื้นที่ตรงนี้จึงถูกขนานนามว่าเป็นเกาะ ซึ่งเต็มไปด้วยป่าไม้ที่อุดมสมบูรณ์ โดยเฉพาะไม้สักที่มากมาย จึงมีการก่อตั้งปางไม้ที่เกาะนี้ และสร้างที่พักคนงานริมฝั่งแม่น้ำปิง ต่อมาคนงานในปางไม้ได้นำมะเขือมาบริโภคเป็นอาหาร และทิ้งเมล็ดมะเขือที่เหลือไว้เป็นจำนวนมาก จนทำให้ปางไม้กลายเป็นดงมะเขือ ต่อมาชาวบ้านจากคลองขลุง (ซึ่งอยู่ฝั่งเยื้องตรงข้ามกับปางไม้) ได้ขนานนามบริเวณนี้ว่า "เกาะท่ามะเขือ" และต่อมาเมื่อมีคนอยู่อาศัยหนาแน่นขึ้น ปางไม้ชั่วคราวแห่งนี้จึงแปรสภาพเป็นหมู่บ้านไปโดยถาวร
ที่ตั้งและอาณาเขต.
ตำบลท่ามะเขือมีที่ตั้งอยู่ทางฝั่งตะวันออกของแม่น้ำปิงและตัวอำเภอคลองขลุง มีระยะทางห่างจากกรุงเทพมหานครประมาณ 317 กิโลเมตร มีเนื้อที่ประมาณ 55.5 ตารางกิโลเมตร หรือ 34,687.5 ไร่ ตำบลท่ามะเขือมีอาณาเขตติดต่อกับตำบลข้างเคียง ดังนี้
การปกครอง.
หมู่บ้าน.
พื้นที่ตำบลท่ามะเขือมีประชากรทั้งหมด 7,926 คน โดยแบ่งเป็นประชากรชายทั้งหมด 3,860 คน และประชากรหญิงทั้งหมด 4,066 คน (เดือนธันวาคม 2564) แบ่งการปกครองออกเป็น 9 หมู่บ้าน ดังนี้
การปกครองส่วนท้องถิ่น.
ท้องที่ตำบลท่ามะเขืออยู่ในการดูแลขององค์กรปกครองส่วนท้องถิ่น 2 แห่ง ได้แก่
วอลเลย์บอลชายเนชันส์ลีก 2022

วอลเลย์บอลชายเนชันส์ลีก 2022  เป็นการแข่งขันครั้งที่ 4 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี การแข่งขันรอบแรกมีกำหนดจัดขึ้นห้าสัปดาห์ระหว่างวันที่ 7 มิถุนายน ถึง 24 กรกฎาคม ค.ศ. 2022 และรอบสุดท้ายมีกำหนดจัดขึ้นระหว่างวันที่ 20 ถึง 24 กรกฎาคม ค.ศ. 2022
ทีมที่เข้าร่วมแข่งขัน.
ด้านล่างนี่คือ 16 ทีมที่เข้าร่วมแข่งขันเนชันส์ลีก 2022 เนื่องจากไม่มีการเลื่อนชั้นหรือตกชั้นของครั้งที่แล้ว ดังนั้นทั้ง 16 ทีมยังคงได้สิทธิ์เข้าแข่งขันดังเดิม โดยตัวเลขในวงเล็บเป็นอันดับโลกจากเอฟไอวีบี
เมื่อวันที่ 1 มีนาคม ค.ศ. 2022 เอฟไอวีบีได้ประกาศตัดสิทธิ์ทีมชาติรัสเซียและทีมชาติเบลารุสในการเข้าร่วมการแข่งขันระดับนานาชาติและระดับทวีปเนื่องจากการรุกรานยูเครนของรัสเซีย ส่งผลให้รัสเซียไม่มีสิทธิ์เข้าร่วมการแข่งขันและจีนได้เข้าแข่งขันแทน
การแบ่งกลุ่ม.
การแบ่งกลุ่มได้รับการประกาศเมื่อวันที่ 7 ธันวาคม ค.ศ. 2021 กลุ่มที่ 6 เดิมจะจัดขึ้นในเคเมโรโว ประเทศรัสเซีย เนื่องด้วยสถานการณ์ความขัดแย้งของรัสเซีย และยูเครน ที่รุนแรงมากขึ้น ทำให้สหพันธ์วอลเลย์บอลระหว่างประเทศได้ตัดสินใจที่จะประกาศยกเลิกการเป็นเจ้าภาพในสนามนี้
รูปแบบการแข่งขัน.
การแข่งขันรอบแรกประกอบไปด้วย 16 ทีม จะถูกแบ่งออกเป็น 2 กลุ่ม กลุ่มละ 8 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) โดยจะแข่งขันสลับกันกับทีมหญิงเป็นเวลาสามสัปดาห์ การแข่งขันจัดขึ้นทุกวันตั้งแต่วันอังคารถึงวันอาทิตย์ในแต่ละสัปดาห์
การแข่งขันรอบสุดท้าย 8 ทีมที่ผ่านการคัดเลือกจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
รอบแรก (Preliminary round).
สัปดาห์ที่ 2.
กลุ่มที่ 3.
<templatestyles src="Refbegin/styles.css" />
1.<templatestyles src="การอ้างอิง/styles.css"/>^ ทีมชาติจีนถูกปรับแพ้ในการแข่งขันเมื่อวันที่ 22 มิถุนายน เนื่องด้วยเหตุผลทางการแพทย์เกี่ยวข้องกับโควิด-19 ทำให้ทีมชาติฝรั่งเศสเป็นฝ่ายชนะ 3–0
2.<templatestyles src="การอ้างอิง/styles.css"/>^ ทีมชาติเยอรมนีถูกปรับแพ้ในการแข่งขันเมื่อวันที่ 23 มิถุนายน ทำให้ทีมชาติจีนชนะ 3–0 หลังจากที่เยอรมนีปฏิเสธที่จะลงเล่นกับจีน แม้ว่านักกีฬาจีนจะผ่านการตรวจโควิด-19 แล้วก็ตาม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เจฟฟ์ แดเนียลส์

เจฟฟรีย์ วอร์เรน แดเนียลส์ (เกิด 19 กุมภาพันธ์ ค.ศ.1955) เป็นนักแสดงและนักเขียนบทชาวอเมริกัน มีผลงานการแสดงที่เป็นที่รู้จักทั้งทางละครโทรทัศน์, ภาพยนตร์ และละครเวที โดยเจฟฟ์ แดเนียลส์ ได้รับรางวัลไพรม์ไทม์เอมมี 2 สมัย ในสาขานักแสดงนำชายยอดเยี่ยมทางละครโทรทัศน์ประเภทดราม่า จากผลงานการแสดงในละครชุดเรื่อง "รวมพลคนข่าว" ปี 1 (2012) ทางช่องเอชบีโอ และ ได้รับรางวัลในสาขานักแสดงสมทบชายยอดเยี่ยมทางละครโทรทัศน์จากเรื่อง "ปฐพีเถื่อน" (2017) ทางเน็ตฟลิกซ์ นอกจากนี้เขาเคยยังได้รับการเสนอชื่อให้เข้าชิงรางวัลลูกโลกทองคำ 5 ครั้ง และเข้าชิงรางวัล แซกอวอร์ดส์ อีก 5 ครั้ง
เจฟฟ์ แดเนียลส์ มีผลงานการแสดงภาพยนตร์เรื่องแรกคือเรื่อง "แรกไทม์" (1981) จากนั้นเขามีผลงานการแสดงภาพยนตร์อย่างต่อเนื่องในยุคคริสต์ทศวรรษ 1980–1990 เช่น "ค่าแห่งความรัก" (1983), รับบทนักแสดงนำในภาพยนตร์ที่กำกับการแสดงโดย วูดดี อัลเลนเรื่อง "กุหลาบสีม่วงแห่งไคโร" (1985) ซึ่งทำให้เขาได้รับการเสนอชื่อให้เข้าชิงรางวัลลูกโลกทองคำเป็นครั้งแรก, "ฮาร์ตเบิร์น จะรักให้ช้ำอีกทำไม" (1986), "อะรัคโนโฟเบีย ใยสยอง 8 ขา" (1990) จนกระทั่งเขาได้รับบทเด่นโดยแสดงคู่กับ คีอานู รีฟส์ ใน "สปีด เร็วกว่านรก" (1994) ก่อนที่จะประสบความสำเร็จและมีชื่อเสียงอย่างมากในการแสดงนำคู่กับ จิม แคร์รีย์ ในภาพยนตร์ตลกเรื่อง "ใครว่าเราแกล้งโง่ หือ?" (1994) โดยหลังจากที่เขามีชื่อเสียงในฮอลลีวูด เขาก็ได้แสดงนำในภาพยนตร์ของวอลต์ ดิสนีย์เรื่อง "101 ไอ้จุดมหาสนุก" (1996) และภาพยนตร์เรื่อง "เมืองรีโมทคนทะลุมิติมหัศจรรย์" (1998) 
ในยุคคริสต์ทศวรรษ 2000 เขายังคงมีผลงานการแสดงในภาพยนตร์ที่ประสบความสำเร็จเช่น "ลิขิตชีวิตเหนือกาลเวลา" (2002) ,รับบทนักแสดงนำคู่กับลอรา ลินนีย์ ในภาพยนตร์ที่กำกับโดยโนอาห์ เบาม์แบกเรื่อง "ครอบครัวนี้ ไม่มีปัญหา?" (2005), "ลูเปอร์ ทะลุเวลา อึดล่าอึด" (2012), "เดอะ มาร์เชียน กู้ตาย 140 ล้านไมล์" (2015)
นอกจากผลงานการแสดงแล้ว เจฟฟ์ แดเนียลส์ ยังเคยพากย์เสียงตัวละครในภาพยนตร์แอนิเมชันเรื่อง "แก๊งลิงซิ่งอวกาศ" (2008) และมีผลงานเพลงโดยออกสตูดิโออัลบั้มทั้งหมด 6 ชุด
โสรัน สิงห์

โสรัน สิงห์ (อักษรโรมัน: Soran Singh, เสียชีวิต 22 เมษายน 2016) เป็นแพทย์, พิธีกรโทรทัศน์ และนักการเมือง ชาวปากีสถานที่นับถือศาสนาซิกข์ อธิการบดีกระทรวงกิจการชนกลุ่มน้อยแคว้นแคบาร์ปัคตูนควา ก่อนจะเข้าร่วมปากีสตานเตหรีเกอินซัฟในปี 2011 เขาเคยเป็นสมาชิกของจมาเตอิสลามีปากีสตานเป็นเวลาเก้าปี สิงห์ยังเป็นสมาชิกของคณะกรรมการคุรุทวาราประพันธักสิกข์ปากีสถาน และ คณะกรรมการทรัพย์สินทรัสต์ผู้ลี้ภัย เขาเคยเป็นพิธีกรรายการ "Za Hum Pakistani Yam" เป็นเวลาสามปีครึ่งให้กับไคเบอร์นิวส์
การลอบสังหาร.
โสรัน สิงห์ ถูกยิงเสียชีวิตในการโจมตีที่มุ่งเป้าไปที่เขา ใกล้กับบ้านของเขาในวันที่ 22 เมษายน 2016 ต่อมาตำรวจแคว้นแคบาร์ปัคตูนควาได้จับกุม พลเทพ กุมาร (Baldev Kumar) ผู้วางแผนการฆาตกรรมสิงห์ด้วยเหตุจูงใจจากสถานะคู่แข่งทางการเมือง และจ้างวานฆาตกรมาก่อการฆาตกรรมสิงห์ กุมารต้องการที่จะชนะการเลือกตั้งในพรรคเดียวกันกับสิงห์ในที่นั่งพิเศษที่สำรองไว้สำหรับชนกลุ่มน้อย เขาไม่ถูกใจกับสิงห์กลหลังสิงห์ได้รับที่นั่งนั้นไป กุมารถูกศาลต่อต้านการก่อการร้ายตัดสินว่าบริสุทธิ์ในปี 2018 เนื่องจาก "ขาดหลักฐานที่แน่ชัด" บุตรชายของสิงห์ อาชัย สิงห์ (Ajay Singh) ต่อมาได้ออกมาแสดงไม่พึงพอใจกับคำตัดสินอย่างมาก ในขณะที่กุมารระบุว่าเขาถูกกล่าวหาเช่นนั้นเป็นเพราะจากศาสนาที่เขานับถือ
ตริทิว ราย

ราชา ตริทิว ราย (𑄌𑄋𑄴𑄟𑄳𑄦: 𑄖𑄳𑄢𑄨𑄘𑄨𑄝𑄴 𑄢𑄧𑄠𑄴; Raja Tridiv Roy หรือ Tridev Roy, 14 พฤษภาคม 1933 – 17 กันยายน 2012) เป็นนักการเมือง, ทูต และนักเขียนชาวปากีสถาน อดีตรัฐมนตรีกระทรวงกิจการชนกลุ่มน้อยในคณะรัฐมนตรีของซุลฟีการ์ อะลี ภุตโต เขาเป็นราชาลำดับที่ 50 ขิงชนเผ่าชากมาในภูมิภาคจิตตากองฮิลล์แทร็ก ซึ่งปัจจุบันอยู่ในประเทศบังกลาเทศ นับตั้งแต่ 2 พฤษภาคม 1953 จนกระทั่งสละราชบัลลังก์ในปี 1971 หลังเกิดสงครามเอกราชบังกลาเทศ หลังบังกลาเทศได้รับเอกราชในปี 1971 ตริทิว ราย เลือกที่จะคงสัญชาติปากีสถาน เขาเป็นที่รู้จักในภายหลังในฐานะนักเขียน, ทูต, ผู้นำชาวพุทธ และนักการเมืองในประเทศปากีสถาน 
ในปี 1981 ถึง 1995 เขาเคยเป็นทูตปากีสถานประจำอาร์เจนตินา, ชิลี, อุรุกวัย, เปรู และ เอกวาดอร์ ตริทิว ราย เสียชีวิตในปี 2012
อนุสรณ์พลพรรคชาวเซอร์เบียและแอลเบเนีย

อนุสรณ์พลพรรคชาวเซอร์เบียและแอลเบเนีย หรือชื่ออื่น อนุสรณ์พลพรรคและคนงานเหมือง และ อนุสรณ์วีรชนสงครามปลดแอกชาติ เป็นอนุสรณ์สถานระลึกถึงพลพรรคชาวแอลเบเนียและเซอร์เบียจากคอซอวอและเมตอฮิยาที่เสียชีวิตในสงครามโลกครั้งที่สองในยูโกสลาเวีย จากปี 1941–1945 อนุสรณ์ตั้งขึ้นในปี 1973 และตั้งอยู่บนแหลมเขาชื่อ เขาคนงานเหมือง (Miner’s Hill) ใกล้กับมิตรอวิตซา อนุสรณ์เป็นผลงานออกแบบโดยบ็อกดาน บ็อกดานอวิช
วัดคิรีวิหาร

วัดคิรีวิหาร เป็นพระอารามหลวงชั้นตรี ชนิดสามัญสังกัดคณะสงฆ์ฝ่ายธรรมยุติกนิกาย ตั้งอยู่ในตำบลชำราก อำเภอเมืองตราด จังหวัดตราด
วัดคีรีวิหาร เดิมชื่อว่า วัดท่าเลื่อน หรือ วัดภูเขายวน ตั้งเมื่อ พ.ศ. 2429 ต่อมาในสมัยที่ฝรั่งเศสเข้ามาปกครองเมืองตราด ได้แต่งตั้งเจ้าอาวาสเป็นพระครูรัฐาภิมุกข์และเรียกชื่อวัดนี้ว่า วัดภูเขายวน เมื่อไทยได้เมืองตราดกลับคืนมา สมเด็จพระสังฆราชเจ้า กรมหลวงวชิรญาณวงศ์ ทรงพระทานชื่อให้เลือก 3 ชื่อ คือ วัดคีรีเวสวิหาร วัดเวสคีรีวิการและวัดคิรีวิหาร จึงได้ใช้ชื่อ "วัดคิรีวิหาร" มาจนปัจจุบัน วัดได้รับพระราชทานวิสุงคามสีมาเมื่อวันที่ 28 เมษายน พ.ศ. 2523
ที่ตั้งอยู่บนภูเขาทำให้มองเห็นวิวทิวทัศน์ด้านล่างที่เป็นป่า เขา และทะเล มีสวนป่าขนาดย่อม ๆ มีต้นสักปลูกอย่าง เป็นระเบียบ ลักษณะสถาปัตยกรรมเป็นสถาปัตยกรรมไทยประยุกต์ อาคารและเสนาสนะที่สำคัญ ได้แก่ อุโบสถหลังใหญ่ เจดีย์ เรือนรับรองสมเด็จพระเทพฯ กุฏิธรรมสารอุทิศ และกุฏินิรมิตสามัคคี ศาลาการเปรียญ วิหารจีนที่ประดิษฐานพระพุทธอุดมสมบูรณ์ พระอวโลกิเตศวร และพระสังกัจจายน์ และยังมีกุฏิทรงไทยที่สร้างได้ถูกต้องตามพระวินัยบัญญัติมีขนาดพอแค่ภิกษุอยู่ได้รูปเดียวเท่านั้น
ซันจิ (วันพีซ)

วินสโมค ซันจิ  เป็นตัวละครในวันพีซที่ผลิตโดยเออิจิโร โอดะ
ซันจิมีพื้นเพเดิมที่นอร์ธบลู (North Blue) และเติบโตในตระกูลวินสโมค โดยมีพ่อชื่อ วินสโมค จัจด์ (Vinsmoke Judge) ราชาแห่งอาณาจักรเจอร์มา และแม่ชื่อวินสโมค โซระ (Vinsmoke Sora) เขาอาศัยอยู่กับพ่อทรหดที่มองซันจิเป็นทหาร จากนั้นเขาจึงหลบหนีไปที่ Baratie โดยได้เรียนรู่วิธีการทำอาหารและการต่อสู้จาก “Red Leg” Zeff ซันจิเป็นสมาชิกคนที่ 5 และเป็นคนที่สี่ที่เข้าร่วมกองโจรสลัดของมังกี้ ดี. ลูฟี่ในฐานะพ่อครัว หลังการต่อสู้กับ Don Krieg
การสร้างและแนวคิด.
ตอนสร้างตัวละครนี้ โอดะได้แรงบันดาลใจจาก Mr. Pink ตัวละครใน "ขบวนปล้นไม่ถามชื่อ" (1992) ของสตีฟ บูเซมี
ทักษะโจมตี.
กอลีเย (首肉 (コリエ) โครีเอ, แปลตรงตัวว่า "เนื้อคอ") 
เอโปล (肩肉 (エポール) เอโพรุ, แปลตรงตัวว่า "เนื้อไหล่"): 
กอลีเย ชู้ต (首肉 (コリエ) シュート โครีเอ ชูโตะ, แปลตรงตัวว่า "ยิงเนิ้อคอ"): 
เอโปล (肩肉 (エポール) เอโพรุ, แปลตรงตัวว่า "เนื้อไหล่"): 
เอโปล ชู้ต (肩肉 (エポール) シュート เอโปล ชูโตะ, แปลตรงตัวว่า "ยิงเนื้อไหล่"): 
โกตแล็ต (背肉 (コートレット) โคโตเร็ตโตะ, แปลตรงตัวว่า "เนื้อซี่โครง"): 
ปัวทรีน (胸肉 (ポワトリーヌ) โพวาโทรีนุ, แปลตรงตัวว่า "เนื้ออก"): 
แซล (鞍下肉 (セル) เซรุ, แปลตรงตัวว่า "เนื้อสันส่วนหลัง"): 
ปัวทรีน ชู้ต (胸肉 (ポワトリーヌ) シュート โพวาโทรีนุ ชูโตะ, แปลตรงตัวว่า "ยิงเนื้ออก"): 
ฌีโก (もも肉 (ジゴー) จิโก, แปลตรงตัวว่า "เนื้อขา"): 
มูตง ช็อต (羊肉 (ムートン) ショット มูทง ชอตโตะ, แปลตรงตัวว่า "ลูกยิงเนื้อแกะโต"): 
การตอบรับ.
ความนิยม.
ในโพลความนิยมวันพีซของโชเน็งจัมป์ ในโพลแรกซันจิอยู่ในอันดับ 4 (1999) และโพลสามอันถัดมาจัดให้อยู่ในอันดับ 3 (2002, 2006, 2009) ในโพลล่าสุด (2021) ที่จัดขึ้นทั่วโลกครั้งแรก ซันจิเป็นตัวละครยอดนิยมในอันดับ 4 โดยมีผู้โหวตที่ 970,286 โหวต
เดอะบลัดไลน์

เดอะบลัดไลน์ (The Bloodline) เป็นกลุ่มมวยปล้ำฝ่ายอธรรมของ WWE สมาชิกประกอบด้วย Solo Sikoa, JC Matteo, Tama Tonga และ Tanga Loa นอกจากนี้ยังมีอดีตสมาชิกอย่างอดีตหัวหน้ากลุ่ม Roman Reigns, ไฟนอลบอส The Rock, สองพี่น้องฝาแฝด Jey Uso และ Jimmy Uso, Jacob Fatu, สมาชิกกิตติมศักดิ์ Sami Zayn และผู้จัดการกลุ่ม Paul Heyman
วัดป่าภูก้อน

วัดป่าภูก้อน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านก้อง อำเภอนายูง จังหวัดอุดรธานี อยู่ในเขตป่าสงวนแห่งชาติป่านายูงและป่าน้ำโสม ที่ตั้งอยู่บริเวณรอยต่อแผ่นดิน 3 จังหวัด คือ อุดรธานี เลย และหนองคาย
เมื่อ พ.ศ. 2527 คุณปิยวรรณและโอฬาร วีรวรรณ พร้อมคณะได้เดินทางมาธุดงค์แถบจังหวัดสกลนครและอุดรธานี ได้เกิดความเลื่อมใสพระป่าจึงได้เข้าช่วยเหลือท่านพระอาจารย์อินทร์ถวาย สันตุสสโก สำนักสงฆ์บ้านนาคำน้อย ในการขออนุญาตใช้พื้นที่ป่าสงวนแห่งชาติจัดตั้งเป็นวัดป่านาคำน้อย และปลูกป่าทดแทนฟื้นฟูสภาพป่าเสื่อมโทรมกว่า 750 ไร่ อย่างถูกต้องตามระเบียบของกรมป่าไม้ และได้ทำเรื่องขอใช้ที่ดินในเขตป่าสงวนแห่งชาตินายูง-น้ำโสม เพื่อสร้างวัดในเนื้อที่ 15 ไร่ จากกรมป่าไม้ จนได้รับอนุญาตเมื่อวันที่ 9 มกราคม พ.ศ. 2530 ประกาศตั้งวัดเมื่อวันที่ 11 พฤศจิกายน พ.ศ. 2530 ภายหลังเมื่อวันที่ 22 มิถุนายน พ.ศ. 2531 ได้รับหนังสืออนุญาตให้เข้าทำประโยชน์หรืออยู่อาศัยในเขตป่าสงวนแห่งชาติเพื่อจัดตั้งพุทธอุทยานมีเนื้อที่ 1,000 ไร่ และได้รับขนานนามว่า พุทธอุทยานมหารุกขปาริชาติภูก้อน วัดป่าภูก้อนได้รับพระราชทานวิสุงคามสีมาเมื่อวันที่ 7 มิถุนายน พ.ศ. 2532 มีพิธีฝังลูกนิมิตและผูกพัทธสีมา เมื่อวันที่ 13–14 มกราคม พ.ศ. 2533
อาคารเสนาสนะที่สำคัญ ได้แก่ ศาลาอุโบสถ 2 ชั้น 1 หลัง ซึ่งเป็นที่ประกอบพิธีสงฆ์ชั้นบนและเป็นที่ฉันชั้นล่าง มีกุฏิพระ 45 หลัง เรือนครัว 1 หลัง เรือนพักฆราวาส 6 หลังถังเก็บน้ำคอนกรีต 20 ถัง และห้องน้ำจำนวนมาก โดยใช้ระบบประปาภูเขา จากฝายเก็บน้ำดินขนาดเล็กที่เป็นแหล่งต้นน้ำซับและน้ำตกในวัด ภายในวัดมีพระบรมสารีริกธาตุบรรจุในพระเกศพระร่วงโรจน์ศรีบูรพา ซึ่งเป็นประธานประดิษฐานอยู่หน้าองค์พระปฐมรัตนบูรพาจารย์มหาเจดีย์ มีพระพุทธไสยาสน์โลกนาถศาสดามหามุนี เป็นพระพุทธรูปปางปรินิพพาน ทำด้วยหินอ่อนขาวจาประเทศอิตาลี ความยาว 20 เมตร
วัดป่าสามกษัตริย์

วัดป่าสามกษัตริย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมูม่น อำเภอเมืองอุดรธานี จังหวัดอุดรธานี ปัจจุบันมีพระอธิการพิทยา อตฺตทนฺโต เป็นเจ้าอาวาส
วัดป่าสามกษัตริย์เป็นแหล่งโบราณคดีมีสภาพเป็นเนินดินธรรมชาติ ขนาดค่อนข้างใหญ่ มีความกว้างประมาณ 50–80 เมตร สูงจากพื้นที่โดยรอบประมาณ 5 เมตร ซึ่งพื้นที่โดยรอบมีสภาพเป็นที่ราบที่มีบ้านเรือนตั้งอยู่และบางส่วนเป็นพื้นที่ทำเกษตรกรรม ทางด้านทิศตะวันออกของเนินดินนี้มีห้วยดานเป็นลำน้ำธรรมชาติไหลผ่านทางด้านทิศตะวันออกลงไปทางด้านทิศใต้ บนเนินดินแหล่งโบราณคดีมีไม้ยืนต้นปกคลุมทำให้พื้นที่บริเวณนี้มีสภาพเป็นป่าขนาดย่อม จากการเดินสำรวจพบเศษภาชนะดินเผาแบบเนื้อแกร่ง (stoneware) ชิ้นขนาดเล็ก เนื้อดินสีเทากระจัดกระจายอยู่ทั่วไปบนพื้นผิวดิน เนินดินนี้ชาวบ้านเรียกว่า "โนนอีตู้" ทางด้านทิศตะวันตกของวัดมีหนองน้ำธรรมชาติ ที่เรียกกันว่า "หนองอีเลิง" ซึ่งเชื่อกันว่าคนโบราณได้ขุดดินบริเวณหนองอีเลิงมาถมพื้นที่โนนอีตู้ จึงทำให้เกิดเป็นสภาพหนองน้ำและเนินดินขึ้นมา
เหตุที่ชื่อว่า "วัดป่าสามกษัตริย์" เนื่องมาจากชาวบ้านเชื่อกันว่าพื้นที่บริเวณนี้เคยเป็นที่พบปะกันของกษัตริย์สามพระองค์ กรมการศาสนาได้ออกหนังสือประกาศรับรองสภาพวัด เมื่อวันที่ 23 กันยายน พ.ศ. 2537 โดยระบุว่ามีการใช้พื้นที่ก่อตั้งวัดป่าสามกษัตริย์มาตั้งแต่ช่วง พ.ศ. 2475 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
หลักฐานทางโบราณคดีที่พบ เช่น เศษภาชนะดินเผาเนื้อแกร่ง ก้อนอิฐดินเผาขนาดค่อนข้างใหญ่ เศษภาชนะดินเผาเนื้อดินธรรมดา ชิ้นส่วนกระดูกมนุษย์ ชิ้นส่วนกระดูกและฟันสัตว์ ลูกปัด และภาชนะดินเผาขนาดเล็ก เนื้อดินธรรมดา เป็นต้น สันนิษฐานเบื้องต้นว่าแหล่งโบราณคดีแห่งนี้ได้มีการใช้พื้นที่ในการทำกิจกรรมของมนุษย์มาตั้งแต่สมัยก่อนประวัติศาสตร์ช่วงวัฒนธรรมบ้านเชียงเมื่อราว 5,600–1,800 ปีมาแล้ว หลังจากนั้นมนุษย์ได้ใช้พื้นที่บริเวณนี้อีกครั้งในช่วงที่พื้นที่แถบนี้ได้รับอิทธิพลวัฒนธรรมล้านช้าง เมื่อราวพุทธศตวรรษที่ 22–25 เนื่องจากพบเศษภาชนะดินเผาชนิดเนื้อแกร่ง (stoneware) สีเทา ที่มีเนื้อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประกอบกับพบใบเสมาศิลาแลงในบริเวณที่เคยมีสิ่งก่อสร้างเดิม ซึ่งคาดว่าสิ่งก่อสร้างดังกล่าวน่าจะเป็นสิมเดิมที่ถูกรื้อถอนออกไปจนเหลือแต่เพียงฐาน ก่อน พ.ศ. 2528
รสัมปครี

รสัมปครี (रसम पगड़ी; Rasam Pagri) เป็นพิธีทางสังคมที่ปฏิบัติในสังคมชาวปัญจาบและชาวราชสถานในอินเดีย พิธีจัดขึ้นหลังสมาชิกชายที่อาวุโสสุดของครอบครัวเสียชีวิต โดยให้สมาชิกชายที่อาวุโสสุดรองลงมาจากบุคคลที่เสียชีวิตทำการโพกผ้าโพกศีรษะ ("ปครี") ต่อหน้าสมาชิกในครอบครัวหรือในเผ่า ตามธรรมเนียมฮินดู พิธีนี้มักประกอบโดยบิดาของภรรยาของสมาชิกชายที่อาวุโสสุด โดยทั่วไปจะประกอบพิธีในวันที่สี่นับจากพิธีศพ ("อนติมสังสการ" หรือ อุตาละ ("Uthala")) หรือในวันที่สิบสาม ที่เรียกว่า "เตหรวิน" พิธีนี้ทำขึ้นเพื่อเป็นสัญลักษณ์ของการเปลี่ยนผ่านภาระรับผิดชอบในการคุ้มครองและดูแลครอบครัวจากสมาชิกหนึ่งไปยังอีกผู้หนึ่ง โดยมีผ้าโพกศีรษะเป็นตัวแทนของเกียรติยศของครอบครัว
ท้าย หง็อก

ท้าย หง็อก (เกิดปี 1942) เป็นคนไม่เคยหลับชาวเวียดนาม "ทัญเนียน" แหล่งข่าวเวียดนาม ระบุว่าเขาอ้างว่าตื่นและไม่เคยหลับเลยมาเป็นระยะเวลา 48 ปี และได้รับความสามารถในการตื่นได้โดยไม่หลับหลังเป็นไข้ในปี 1973 ในขณะที่ "เวียดนามอินเวสต์เมนต์รีวิว" ระบุว่าไม่มีเหตุผลหรือที่มา
ในช่วงที่ "ทัญเนียน" รายงาน หง็อกไม่มีอาการป่วยใด ๆ นอกจากการนอนไม่หลับ เขามีสุขภาพจิตแข็งแรงและมีกิจวัตรในการแบกอาหารหมูหนัก 50 กิโลกรัมไปตามถนนระยะทาง ทุกวัน
ในเดือนตุลาคม 2006 หง็อกรายงานว่าเขาเริ่มรู้สึก "เหมือนพืชแล้งน้ำ" เนื่องจากการไม่ได้หลับไม่ได้นอน
อากาช บาชีร์

อากาช บาชีร์ (Akash Bashir, 22 มิถุนายน 1994 – 15 มีนาคม 2015) เป็นคริสต์ชนชาวปากีสถานในลาฮอร์ เขาเข้าร่วมทีมผู้รักษาความปลอดภัยประจำโบสถ์นักบุญยอห์น ลาฮอร์ ในย่านยูฮานาบาด ซึ่งเป็นย่านคริสต์ของลาฮอร์ นับตั้งแต่ธันวาคม 2014 ในวันที่ 15 มีนาคม 2015 เขาเสียชีวิตหลังพยายามสกัดกั้นไม่ให้ผู้ก่อการร้ายเข้าไปทำการระเบิดพลีชีพในโบสถ์ ในปี 2022 บาชีร์ได้รับการแต่งตั้งเป็นผู้รับใช้พระเป็นเจ้าโดยสมเด็จพระสันตะปาปาฟรานซิส และกำลังมีการเสนอเพื่อเป็นบุญราศี
ช่วงชีวิต.
บาชีร์เกิดในหมู่บ้านริสัลปุระ เขาเข้าศึกษาในโรงเรียนของคณะซาเลเซียนในย่านยูฮานาบาดของลาฮอร์ ในปี 2014 เขาอาสาเป็นผู้ดูแลความปลอดภัยของโบสถ์นักบุญยอห์น ลาฮอร์
มรณสักขี.
ในวันที่ 15 มีนาคม 2015 ผู้ก่อการระเยิดพลีชีพสองคนเดินทางไปยังโบสถ์นักบุญยอห์น (Church of Saint John) และโบสถ์คริสต์ประจำคริสตจักรปากีสถาน (Christ Church of the Church of Pakistan) บาชีร์ซึ่งในตอนนั้นเป็นผู้รักษาความปลอดภัยประจำอ จุอยู่ที่ประตูทางเข้าโบสถ์ ปฏิเสธไม่ให้ผู้ก่อเหตุเข้าไปในโบสถ์ ผู้ก่อเหตุทำการกดระเบิดพลีชีพตรงนั้น ส่งผลให้บาชีร์และเหยื่ออีกสองรายเสียชีวิต ในเวลาเดียวกัน ที่โบสถ์คริสต์ประจำคริสตจักรปากีสถาน ผู้ก่อเหตุเข้าไปในโบสถ์ และกดระเบิดพลีชีพ ส่งผลให้มีผู้เสียชีวิต 17 ราย และบาดเจ็บกว่า 70 คน กลุ่มก่อการร้าย Tehreek-e-Taliban Pakistan Jamaatul Ahrar ออกมาประกาศว่าเป็นผู้ก่อเหตุในเวลาต่อมา
สู่บุญราศีและนักบุญ.
ในวันที่ 31 มกราคม 2022 อัครสังฆมณฑลลาฮอร์ทำการเสนอชื่อบาชีร์เพื่อประกาศเป็นบุญราศี และ เป็นนักบุญ สมเด็จพระสันตะปาปาฟรานซิสได้ประกาศให้อากาช บาชีร์ เป็นผู้รับใช้พระเป็นเจ้า ในประวัติศาสตร์ของคาทอลิกในปากีสถาน บาชีร์เป็นชาวปากีสถานคนแรกที่ได้รับการเสนอเป็นบุญราศี